title: 2018 m. liepos 30 d. Tarybos sprendimas (BUSP) 2018/1083, kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo

text:
31.7.2018

                  LT

                  Europos Sąjungos oficialusis leidinys

                  L 194/142

         TARYBOS SPRENDIMAS (BUSP) 2018/1083
         2018 m. liepos 30 d.
         kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2008 m. lapkričio 10 d. Taryba priėmė Bendruosius veiksmus 2008/851/BUSP (1), kuriais įsteigta ES karinė operacija Atalanta (toliau – Atalanta);

                     (2)

                     2016 m. lapkričio 28 d. Tarybos sprendimu (BUSP) 2016/2082 (2) buvo iš dalies pakeisti Bendrieji veiksmai 2008/851/BUSP, o Atalanta pratęsta iki 2018 m. gruodžio 31 d.;

                     (3)

                     2018 m. atlikus Atalanta strateginę peržiūrą prieita išvada, kad operacijos įgaliojimų terminas turėtų būti pratęstas iki 2020 m. gruodžio 31 d.;

                     (4)

                     2017 m. kovo 29 d. Jungtinė Didžiosios Britanijos ir Šiaurės Airijos Karalystė pranešė Europos Vadovų Tarybai pagal Sutarties 50 straipsnio 2 dalį apie savo ketinimą išstoti iš Europos Sąjungos;

                     (5)

                     atsižvelgiant į Sutarties 50 straipsnio 3 dalį, nuo 2019 m. kovo 29 d. 12.00 val. CET turėtų būti paskirtas naujas ES operacijos vadas ir įkurtas naujas ES operacijos štabas, įskaitant Somalio pusiasalio jūrų saugumo centrą (MSCHOA);

                     (6)

                     2018 m. birželio 19 d. Politinis ir saugumo komitetas pritarė Ispanijos ir Prancūzijos pasiūlymui dėl Atalanta vadovavimo ir kontrolės struktūrų perkėlimo;

                     (7)

                     naujas vadovavimo struktūras suteikiančios valstybės narės turėtų naudotis bendrųjų sąnaudų finansavimu pagal Tarybos sprendimą (BUSP) 2015/528 (3), kuriuo nustatomas Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas;

                     (8)

                     todėl reikėtų atitinkamai iš dalies pakeisti Bendruosius veiksmus 2008/851/BUSP;

                     (9)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Danija nedalyvauja įgyvendinant šį sprendimą ir nedalyvauja finansuojant šią operaciją,

               PRIĖMĖ ŠĮ SPRENDIMĄ:

            1 straipsnis
            Bendrieji veiksmai 2008/851/BUSP iš dalies keičiami taip:

                        1)

                        3 straipsnis pakeičiamas taip:

                           „3 straipsnis
                           ES operacijos vado paskyrimas
                           Viceadmirolas Antonio MARTORELL LACAVE skiriamas ES operacijos vadu pakeičiant generolą majorą Charlie STICKLAND OBE RM nuo 2019 m. kovo 29 d. 12.00 val. CET.“;

                        2)

                        4 straipsnis pakeičiamas taip:

                           „4 straipsnis
                           ES operacijos štabo įkūrimas

                              1.   ES operacijos štabas yra Nortvude, Jungtinėje Karalystėje, iki 2019 m. kovo 29 d. 12.00 val. CET.

                              2.   Nuo 2019 m. kovo 29 d. 12.00 val. CET. ES operacijos štabas yra Rotoje, Ispanijoje, išskyrus Somalio pusiasalio jūrų saugumo centrą (MSCHOA), kuris įkuriamas Breste, Prancūzijoje.“;

                        3)

                        14 straipsnis papildomas šia dalimi:

                           „6.   ES karinės operacijos bendrųjų išlaidų orientacinė finansavimo suma laikotarpiui nuo 2019 m. sausio 1 d. iki 2020 m. gruodžio 31 d. yra 11 777 000 EUR. Sprendimo (BUSP) 2015/528 25 straipsnio 1 dalyje nurodyta orientacinės sumos procentinė dalis yra 0 %.“;

                        4)

                        įterpiamas šis straipsnis:

                           „14a straipsnis
                           Pereinamojo laikotarpio finansinės nuostatos

                              1.   Nuo 2018 m. rugsėjo 1 d. pagal 3 straipsnį paskirto ES operacijos vado ir pagal 4 straipsnio 2 dalį įkurto ES operacijos štabo patiriamos išlaidos finansuojamos pagal Sprendimą (BUSP) 2015/528.

                              2.   Taryba įgalioja Ispaniją ir Prancūziją iš anksto finansuoti bendrąsias išlaidas, patiriamas pagal 1 dalį ir siekti jų kompensavimo pagal Tarybos sprendimo (BUSP) 2015/528 27 straipsnį.“;

                        5)

                        16 straipsnio 3 dalis pakeičiama taip:

                           „3.   ES operacija baigiasi 2020 m. gruodžio 31 d.“

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. liepos 30 d.

                  Tarybos vardu

                  Pirmininkas

               G. BLÜMEL

            (1)  2008 m. lapkričio 10 d. Tarybos bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (OL L 301, 2008 11 12, p. 33).

            (2)  2016 m. lapkričio 28 d. Tarybos sprendimas (BUSP) 2016/2082, kuriuo iš dalies keičiami Bendrieji veiksmai 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (OL L 321, 2016 11 29, p. 53).

            (3)  2015 m. kovo 27 d. Tarybos sprendimas (BUSP) 2015/528, kuriuo nustatomas Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas (ATHENA) ir kuriuo panaikinamas Sprendimas 2011/871/BUSP (OL L 84, 2015 3 28, p. 39).


title: 2018 m. liepos 30 d. Tarybos sprendimas (BUSP) 2018/1084, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/475

text:
31.7.2018

                  LT

                  Europos Sąjungos oficialusis leidinys

                  L 194/144

         TARYBOS SPRENDIMAS (BUSP) 2018/1084
         2018 m. liepos 30 d.
         kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/475
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2001 m. gruodžio 27 d. Taryba priėmė Bendrąją poziciją 2001/931/BUSP (1);

                     (2)

                     2018 m. kovo 21 d. Taryba priėmė Sprendimą (BUSP) 2018/475 (2), kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

                     (3)

                     pagal Bendrosios pozicijos 2001/931/BUSP 1 straipsnio 6 dalį, būtina reguliariai atnaujinti asmenų, grupių ir organizacijų sąrašą, siekiant užtikrinti, kad yra pagrindo palikti juos sąraše;

                     (4)

                     šiame sprendime pateikiami Tarybos atliktos asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

                     (5)

                     Taryba patikrino, kad kompetentingos institucijos, kaip nurodyta Bendrosios pozicijos 2001/931/BUSP 1 straipsnio 4 dalyje, būtų priėmusios sprendimus dėl visų į sąrašą įtrauktų asmenų, grupių ir organizacijų, kadangi jie yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos joje numatytos konkrečios ribojamosios priemonės;

                     (6)

                     sąrašas turėtų būti atitinkamai atnaujintas, o Sprendimas (BUSP) 2018/475 turėtų būti panaikintas,

               PRIĖMĖ ŠĮ SPRENDIMĄ:

            1 straipsnis
            Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.

            2 straipsnis
            Sprendimas (BUSP) 2018/475 panaikinamas.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. liepos 30 d.

                  Tarybos vardu

                  Pirmininkas

               G. BLÜMEL

            (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            (2)  2018 m. kovo 21 d. Tarybos sprendimas (BUSP) 2018/475, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2017/1426 (OL L 79, 2018 3 22, p. 26).

            PRIEDAS

               1 straipsnyje nurodytas asmenų, grupių ir organizacijų sąrašas

            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 m. spalio 16 d. Tarute (Saudo Arabija); Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Paso Nr.: C2002515 (Iranas). Paso Nr.: 477845448 (JAV). Nacionalinio tapatybės dokumento Nr.: 07442833, galioja iki 2016 m. kovo 15 d. (JAV vairuotojo pažymėjimas).

                        5.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 m. kovo 8 d. Amsterdame (Nyderlandai).

                        6.

                        EL HAJJ, Hassan, gimęs 1988 m. kovo 22 d. Zaghdraiya, Sidone, Libane, Kanados pilietis. Paso Nr.: JX446643 (Kanada).

                        7.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                        8.

                        MELIAD, Farah, gimęs 1980 m. lapkričio 5 d. Sidnėjuje (Australija), Australijos pilietis. Paso Nr.: M2719127 (Australija).

                        9.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 m. balandžio 14 d. arba 1964 m. kovo 1 d. Pakistane, paso Nr. 488555.

                        10.

                        ȘANLI, Dalokay (dar žinomas kaip Sinan), gimęs 1976 m. spalio 13 d. Piuliumiūre (Pülümür; Turkija).

                        11.

                        SHAHLAI Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas, 2) Mehrano karinė bazė, Ilamo provincija, Iranas.

                        12.

                        SHAKURI, Ali Gholam, gimęs apie 1965 m. Teherane (Iranas).

                        13.

                        SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generolas majoras.

                  II.   GRUPĖS IR ORGANIZACIJOS

                        1.

                        Abu Nidal organizacija (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims)).

                        2.

                        „Al-Aqsa“ kankinių brigada (Al-Aqsa Martyrs' Brigade).

                        3.

                        „Al-Aqsa e.V.“

                        4.

                        „Babbar Khalsa“.

                        5.

                        Filipinų komunistų partija (Communist Party of the Philippines), įskaitant Naująją liaudies armiją (New People's Army, NPA), Filipinai.

                        6.

                        „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG)).

                        7.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front)).

                        8.

                        „Hamas“, įskaitant „Hamas-Izz al-Din al-Qassem“.

                        9.

                        „Hizballah“ karinis sparnas (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas; dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                        10.

                        „Hizbul Mujahideen“, HM.

                        11.

                        Khalistano Zindabad pajėgos (Khalistan Zindabad Force, KZF).

                        12.

                        Kurdistano darbininkų partija (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                        13.

                        Tamilų Elamo išlaisvinimo tigrai (Liberation Tigers of Tamil Eelam, LTTE).

                        14.

                        „Ejército de Liberación Nacional“ (Nacionalinė išlaisvinimo armija).

                        15.

                        Palestinos islamo džihadas (Palestinian Islamic Jihad, PIJ).

                        16.

                        Palestinos išlaisvinimo liaudies frontas (Popular Front for the Liberation of Palestine, PFLP).

                        17.

                        Palestinos išlaisvinimo liaudies fronto Aukščiausioji vadovybė (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                        18.

                        „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija / frontas / partija“).

                        19.

                        Grupuotė „Šviečiantis kelias“ („Sendero Luminoso“ (Shining Path)).

                        20.

                        „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 2018 m. liepos 30 d. Tarybos sprendimas (BUSP) 2018/1085, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
31.7.2018

                  LT

                  Europos Sąjungos oficialusis leidinys

                  L 194/147

         TARYBOS SPRENDIMAS (BUSP) 2018/1085
         2018 m. liepos 30 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 3 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 17 d. Taryba priėmė Sprendimą 2014/145/BUSP;

                     (2)

                     Taryba, vadovaudamasi Sąjungos vykdoma Krymo ir Sevastopolio neteisėtos aneksijos nepripažinimo politika, laikosi nuomonės, kad Kerčės tilto statyba yra dar vienas veiksmas, kenkiantis Ukrainos teritoriniam vientisumui, suverenitetui ir nepriklausomybei;

                     (3)

                     šio tilto statyba ir jo oficialus atidarymas 2018 m. gegužės 15 d. yra itin svarbūs simboliniai žingsniai, įtvirtinant Rusijos Federacijos vykdomą neteisėtai aneksuotų Krymo ir Sevastopolio kontrolę ir toliau izoliuojant šį pusiasalį nuo Ukrainos;

                     (4)

                     atsižvelgiant į tai, kas išdėstyta pirmiau, į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti papildomi subjektai;

                     (5)

                     Sprendimo 2014/145/BUSP priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Šio sprendimo priede išvardyti subjektai įtraukiami į Sprendimo 2014/145/BUSP priede pateiktą subjektų sąrašą.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2018 m. liepos 30 d.

                  Tarybos vardu

                  Pirmininkas

               G. BLÜMEL

            (1)  OL L 78, 2014 3 17, p. 16.

            PRIEDAS
            1 straipsnyje nurodytų subjektų sąrašas

                           Pavadinimas

                           Identifikuojamoji informacija

                           Motyvai

                           Įtraukimo į sąrašą data

                           „42.

                           AO „Institute Giprostroymost – Saint-Petersburg“
                           АО Институт Гипростроймост – Санкт-Петербург

                           Adresas:

                                       7 Yablochkova street,

                                       St. Petersburg,

                                       197198, Russia

                                       Interneto svetainė: http://gpsm.ru

                                       El. paštas: office@gpsm.ru

                           AO „Institute Giprostroymost – Saint-Petersburg“ parengė tilto dizainą ir taip dalyvavo, statant Kerčės tiltą, kuriuo Rusija sujungiama su neteisėtai aneksuotu Krymo pusiasaliu. Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           43.

                           PJSC „Mostotrest“
                           ПАО Мостотрест

                           Adresas:

                                       6 Barklaya street,

                                       Bld. 5 Moscow,

                                       121087, Russia

                           PJSC „Mostotrest“ aktyviai dalyvavo, statant Kerčės tiltą pagal jos valstybinę sutartį dėl tilto techninės priežiūros, sujungiant Rusiją su neteisėtai aneksuotu Krymo pusiasaliu. Be to, ji nuosavybės teise priklauso fiziniam asmeniui (Arkady Rotenberg), kuris jau yra įtrauktas į sąrašą dėl jo veiksmų, kuriais kenkiama Ukrainos suverenitetui (šiame priede nurodytas asmuo Nr. 92). Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           44.

                           JSC „Zaliv Shipyard“
                           Судостроительный завод „Залив“

                           Adresas:

                                       4 Tankistov street,

                                       298310 Kerch,

                                       Crimea

                                       Interneto svetainė: http://zalivkerch.com

                           JSC „Zaliv Shipyard“ aktyviai dalyvavo, tiesiant naują geležinkelio liniją iki Kerčės tilto, sujungiant Rusiją su neteisėtai aneksuotu Krymo pusiasaliu. Todėl ji padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           45.

                           „Stroygazmontazh“ Corporation (SGM Group)
                           ООО Стройгазмонтаж
                           (груп СГМ)

                           Adresas:

                                       Prospect Vernadskogo 53,

                                       Moscow,

                                       119415, Russia

                                       Interneto svetainė: www.ooosgm.com

                           „Stroygazmontazh“ Corporation (SGM Group) aktyviai dalyvavo, statant Kerčės tiltą pagal jos valstybinę sutartį dėl tilto statybos, sujungiant Rusiją su neteisėtai aneksuotu Krymo pusiasaliu.
                           Be to, ji nuosavybės teise priklauso fiziniam asmeniui (Arkady Rotenberg), kuris jau yra įtrauktas į sąrašą dėl jo veiksmų, kuriais kenkiama Ukrainos suverenitetui (šiame priede nurodytas asmuo Nr. 92). Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           46.

                           OOO „Stroygazmontazh Most“
                           OOO Стройгазмонтаж-Мост

                           Adresas:

                                       Barklaya street 6, building 7, Moscow,

                                       121087, Russia

                                 Registracijos identifikacinis numeris: 1157746088170
                           Mokesčių mokėtojo identifikacinis numeris: 7730018980
                           Interneto svetainė: http://kerch-most.ru/tag/sgam-most
                           El. paštas: kerch-most@yandex.ru

                           OOO „Stroygazmontazh Most“ yra vadovaujančio rangovo – bendrovės „Stroygazmontazh“ – patronuojamoji bendrovė, valdanti tilto per Kerčės sąsiaurį statybos projektą. Be to, ji nuosavybės teise priklauso fiziniam asmeniui (Arkady Rotenberg), kuris jau yra įtrauktas į sąrašą dėl jo veiksmų, kuriais kenkiama Ukrainos suverenitetui (šiame priede nurodytas asmuo Nr. 92). Todėl ši bendrovė padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai savo ruožtu toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31

                           47.

                           CJSC „VAD“
                           AKTSIONERNOE OBSHCHESTVO VAD
                           АО „ВАД“

                           Adresas:
                           133, Chernyshevskogo street, Vologda, Vologodskaya Oblast, 160019, Russia
                           122 Grazhdanskiy Prospect, suite 5, Liter A, St. Petersburg, 195267, Russia
                           Registracijos identifikacinis numeris: 1037804006811 (Rusija)
                           Mokesčių mokėtojo identifikacinis numeris: 7802059185
                           Interneto svetainė: www.zaovad.com
                           El. paštas: office@zaovad.com

                           CJSC „VAD“ yra pagrindinis rangovas, atsakingas už greitkelio „Tavrida“ Kryme, kelio per Kerčės tiltą ir privažiuojamųjų kelių prie jo statybą. Greitkelis „Tavrida“ užtikrins galimybę transporto priemonėms patekti į Krymą per naujai pastatytų kelių, kurie yra pagrindinė jungtis su Kerčės tiltu, sistemą. Todėl CJSC „VAD“ padeda įtvirtinti neteisėtai aneksuoto Krymo pusiasalio integraciją į Rusijos Federaciją, o tai, savo ruožtu, toliau kenkia Ukrainos teritoriniam vientisumui, suverenitetui ir nepriklausomybei.

                           2018 7 31“


title: 2017 m. lapkričio 20 d. Komisijos sprendimas (ES) 2017/2172, kuriuo dėl pajamų, neišmokėtų pirmuoju kvietimo teikti paraiškas etapu, panaudojimo iš dalies keičiamas Sprendimas 2010/670/ES (pranešta dokumentu Nr. C(2017) 7656)

text:
22.11.2017

               LT

               Europos Sąjungos oficialusis leidinys

               L 306/24

         KOMISIJOS SPRENDIMAS (ES) 2017/2172
   2017 m. lapkričio 20 d.
   kuriuo dėl pajamų, neišmokėtų pirmuoju kvietimo teikti paraiškas etapu, panaudojimo iš dalies keičiamas Sprendimas 2010/670/ES

         (pranešta dokumentu Nr. C(2017) 7656)

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 8 dalį,
   kadangi:

               (1)

               Direktyvos 2003/87/EB 10a straipsnio 8 dalyje nustatytas mechanizmas, pagal kurį finansuojami komerciniai parodomieji projektai, kuriais siekiama užtikrinti aplinkai nežalingą CO2 surinkimą ir geologinį saugojimą (toliau – ADSS parodomieji projektai), ir inovacinių atsinaujinančių išteklių energijos technologijų parodomieji projektai (toliau – AIE parodomieji projektai), – jiems Sąjungos apyvartinių taršos leidimų prekybos sistemoje numatyta 300 mln. apyvartinių taršos leidimų, kurie naujiems rinkos dalyviams buvo atidėti, tačiau nepaskirstyti;

               (2)

               Sprendime 2010/670/ES (2) Komisija nustatė tokių projektų atrankos kriterijus ir įgyvendinimo taisykles, taip pat pagrindinius apyvartinių taršos leidimų keitimo į pinigines lėšas ir gautų pajamų valdymo principus;

               (3)

               atsižvelgiant į pirmojo ir antrojo kvietimų teikti paraiškas rezultatus, iki 2014 m. vidurio buvo skirta lėšų 39 ADSS ir AIE parodomųjų projektų įgyvendinimui remti 20 ES valstybių narių. Tačiau dėl sudėtingos ekonominės aplinkos pasaulyje ir ES kai kuriems iš 20 projektų, kuriems buvo skirtas finansavimas pagal pirmąjį kvietimą teikti paraiškas, buvo sunku surinkti pakankamai nuosavo kapitalo arba pritraukti papildomų finansuotojų. Todėl pagal Sprendimo 2010/670/ES 9 straipsnį iki 2016 m. gruodžio 31 d. dėl 14 projektų buvo priimtas galutinis investavimo sprendimas ir nebuvo panaudota mažiausiai 436 mln. EUR, susijusių su projektais, kuriems buvo skirtas finansavimas pagal šį pirmąjį kvietimą teikti paraiškas;

               (4)

               neišmokėtos lėšos turėtų būti panaudojamos projektams tiesiogiai finansuoti laikantis Direktyvos 2003/87/EB 10a straipsnio 8 dalyje nustatytos taikymo srities; be to, atsižvelgiant į konkrečią situaciją, susijusią su itin inovatyviais AIE ir ADSS parodomaisiais projektais, dalis finansavimo turėtų būti teikiama dotacijų forma;

               (5)

               siekiant padidinti investicijas į šiuos itin inovatyvius projektus ES energetikos sektoriuje, kurį Komunikate dėl spartesnio švarios energetikos inovacijų kūrimo ir diegimo (3) Komisija pripažino prioritetiniu, pajamos, neišmokėtos pagal pirmąjį kvietimą teikti paraiškas, turėtų būti nedelsiant ir pirmumo tvarka perskirtos taikant programos „Horizontas 2020“ (4)„InnovFin“ energetikos parodomųjų projektų priemonę. Ši parama turėtų papildyti esamą ir būsimą finansinę paramą, kaip antai dotacijas pagal programą „Horizontas 2020“;

               (6)

               siekiant padidinti investicijas į šiuos itin inovatyvius transporto sektoriaus projektus, reikalavimus atitinkantys projektai turėtų skatinti tik inovatyvų, atkartojamą ir didesniu mastu pritaikomą atsinaujinančiųjų išteklių energijos naudojimą, transporto sektoriuje taikant skolos priemonę pagal Europos infrastruktūros tinklų priemonę (5);

               (7)

               projektai, kuriems skirtas finansavimas pagal pirmąjį arba antrąjį kvietimą teikti paraiškas, dėl kurių priimti galutiniai investavimo sprendimai ir kurie jau įgyvendinami, bus laikomi atitinkančiais reikalavimus teikti paraiškas pagal atitinkamą finansinę priemonę;

               (8)

               kad visuomenė būtų plačiau informuojama apie atitinkamas finansines priemones, Komisija ir Europos investicijų banko grupė toliau reguliariai rengs specialius techninius praktinius seminarus valstybėms narėms ir projektų rėmėjams;

               (9)

               Komisija pakankamai iš anksto informuos Klimato kaitos komitetą apie atitinkamų Komisijos ir Europos investicijų banko įgaliojimų perdavimo susitarimų rengimą, visų pirma dėl susijusių tinkamumo kriterijų, ir apie atitinkamų finansinių priemonių įgyvendinimą, ypač dėl planuojamų projektų turinio, projektų paraiškų vertinimo ir galiausiai dėl perskirtų pajamų panaudojimo; Komisija taip pat deramai atsižvelgs į valstybių narių nuomones;

               (10)

               šiame sprendime numatytos priemonės atitinka Klimato kaitos komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/670/ES iš dalies keičiamas taip:

               1.

               2 straipsnyje įterpiama ši 4 dalis:
               „4.   Visos pajamos, neišmokėtos pirmuoju kvietimo teikti paraiškas etapu, teikiamos pirmiesiems tokio pobūdžio, atkartojamiems ir parengtiems demonstruoti dideliu mastu inovaciniams ADSS ir AIE parodomiesiems projektams remti, taikant atitinkamas Europos investicijų banko grupės administruojamas finansines priemones; pirmenybė teikiama „InnovFin“ energetikos parodomųjų projektų priemonei ir skolos priemonei transporto sektoriuje pagal Europos infrastruktūros tinklų priemonę.
               Pirmesnė dalis, 6 ir 8 straipsniai, 11 straipsnio 1–5 dalys, 11 straipsnio 6 dalies pirma ir antra pastraipos ir 13 straipsnis šių pajamų naudojimui netaikomi.
               Komisija pakankamai iš anksto informuoja Klimato kaitos komitetą apie atitinkamų Komisijos ir Europos investicijų banko įgaliojimų perdavimo susitarimų rengimą, visų pirma dėl susijusių tinkamumo kriterijų, ir apie atitinkamų finansinių priemonių įgyvendinimą, ypač dėl planuojamų projektų turinio, projektų paraiškų vertinimo ir galiausiai dėl perskirtų pajamų panaudojimo; Komisija taip pat deramai atsižvelgia į valstybių narių nuomones.“;

               2.

               14 straipsnis papildomas šia dalimi:
               „Komisija reguliariai informuoja Klimato kaitos komitetą apie 2 straipsnio 4 dalyje nurodytų pajamų panaudojimą, be kita ko, iš anksto teikia informaciją apie planuojamą paramą projektams ir paramos dalį, kuri turi būti teikiama dotacijų forma, geografinį projektų pasiskirstymą, projektų mastą ir technologijų aprėptį, taip pat ex post informaciją apie projektų įgyvendinimo pažangą, išmetamo CO2 kiekio sumažinimą, finansinius svertus, informuotumo didinimą ir įgytą patirtį, jei tinkama.“

         2 straipsnis
   Šis sprendimas skirtas valstybėms narėms.

      Priimta Briuselyje 2017 m. lapkričio 20 d.

            Komisijos vardu

         Miguel ARIAS CAÑETE

            Komisijos narys

      (1)  OL L 275, 2003 10 25, p. 32.

      (2)  2010 m. lapkričio 3 d. Komisijos sprendimas 2010/670/ES, kuriuo nustatomi komercinių parodomųjų projektų, kuriais siekiama užtikrinti aplinkai nežalingą CO2 surinkimą ir geologinį saugojimą, taip pat inovacinių atsinaujinančių išteklių energijos technologijų naudojimo pagal Europos Parlamento ir Tarybos direktyva 2003/87/EB nustatytą Bendrijos šiltnamio efektą sukeliančių dujų apyvartinių taršos leidimų prekybos sistemą, finansavimo kriterijai ir priemonės (OL L 290, 2010 11 6, p. 39).

      (3)  COM(2016) 763 final.

      (4)  2013 m. gruodžio 3 d. Tarybos sprendimas 2013/743/ES dėl specialiosios programos, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), sukūrimo ir kuriuo panaikinami sprendimai 2006/971/EB, 2006/972/EB, 2006/973/EB, 2006/974/EB ir 2006/975/EB (OL L 347, 2013 12 20, p. 965).

      (5)  2013 m. gruodžio 11 d. Europos Parlamento ir Tarybos reglamentas (ES) Nr. 1316/2013, kuriuo sukuriama Europos infrastruktūros tinklų priemonė ir iš dalies keičiamas Reglamentas (ES) Nr. 913/2010 bei panaikinami reglamentai (EB) Nr. 680/2007 ir (EB) Nr. 67/2010 (OL L 348, 2013 12 20, p. 129).


title: 2017 m. lapkričio 20 d. Tarybos sprendimas (ES) 2017/2171 dėl valstybių narių Europos plėtros fondui mokėtinų finansinių įnašų, įskaitant 2019 m. sumos viršutinę ribą, 2018 m. metinę sumą, pirmąją 2018 m. įnašo dalį ir preliminarią neprivalomą tikėtinų metinių įnašų sumų 2020 m. ir 2021 m. prognozę

text:
22.11.2017

               LT

               Europos Sąjungos oficialusis leidinys

               L 306/21

         TARYBOS SPRENDIMAS (ES) 2017/2171
   2017 m. lapkričio 20 d.
   dėl valstybių narių Europos plėtros fondui mokėtinų finansinių įnašų, įskaitant 2019 m. sumos viršutinę ribą, 2018 m. metinę sumą, pirmąją 2018 m. įnašo dalį ir preliminarią neprivalomą tikėtinų metinių įnašų sumų 2020 m. ir 2021 m. prognozę
   EUROPOS SĄJUNGOS TARYBA,
   atsižvelgdama į Europos Sąjungos sutartį ir Sutartį dėl Europos Sąjungos veikimo,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1), su paskutiniais pakeitimais (toliau – AKR ir ES partnerystės susitarimas),
   atsižvelgdama į Taryboje posėdžiavusių Europos Sąjungos valstybių narių Vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (2) (toliau – Vidaus susitarimas), ypač jo 7 straipsnio 2 dalį.
   atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento (3) (toliau – 11-ajam EPF taikomas finansinis reglamentas), ypač į jo 21 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal 11-ajam EPF taikomo finansinio reglamento 21 straipsnio 2 dalyje nustatytą tvarką iki 2017 m. spalio 15 d. Komisija pateikė pasiūlymą, kuriame nurodoma a) valstybių narių 2019 m. Europos plėtros fondo (toliau – EPF) metinės įnašų sumos viršutinė riba; b) valstybių narių 2018 m. EPF metinė įnašų suma; c) 2018 m. pirmosios įnašo dalies suma ir d) preliminari neprivaloma tikėtinų metinių įnašų sumų 2020 m. ir 2021 m. prognozė;

               (2)

               pagal 11-ajam EPF taikomo finansinio reglamento 52 straipsnį 2017 m. rugsėjo 4 d. Europos investicijų bankas (toliau – EIB) atsiuntė Komisijai atnaujintas jo valdomų priemonių įsipareigojimų ir mokėjimų sąmatas;

               (3)

               11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl lėšos pagal 10-ąjį EPF turėtų būti skirtos EIB, o lėšos pagal 11-ąjį EPF – Europos Komisijai;

               (4)

               Tarybos sprendime (ES) 2016/2026 (4) nustatyta, kad valstybių narių Komisijai ir EIB mokėtino 2018 m. EPF metinio įnašo sumos viršutinė riba yra atitinkamai 4 550 000 000 EUR ir 250 000 000 EUR;

               (5)

               Tarybos sprendime (ES) 2017/1206 (5) nustatyta, kad įnašas sumažinamas 200 000 000 EUR nepanaudotų 8-ojo ir 9-ojo EPF lėšų suma,

         PRIĖMĖ ŠĮ SPRENDIMĄ:
   1 straipsnis
   Valstybių narių 2019 m. EPF metinių įnašų sumos viršutinė riba yra 4 900 000 000 EUR. 4 600 000 000 EUR skiriama Komisijai ir 300 000 000 EUR – EIB.
   2 straipsnis
   Valstybių narių 2018 m. EPF įnašų metinė suma yra 4 800 000 000 EUR. 4 550 000 000 EUR skiriama Komisijai ir 250 000 000 EUR – EIB.
   3 straipsnis
   Kiekvienos valstybės narės Komisijai ir EIB mokėtinos EPF 2018 m. pirmosios įnašų dalys nustatytos šio sprendimo priede pateiktoje lentelėje.
   Laikantis kiekvienos valstybės narės pateikto koregavimo plano, tų įnašų mokėjimai gali būti koreguojami atsižvelgiant į 200 000 000 EUR sumažintą nepanaudotų 8-ojo ir 9-ojo EPF lėšų sumą.
   4 straipsnis
   Preliminari neprivaloma tikėtinų metinių įnašų sumų 2020 m. prognozė yra 4 600 000 000 EUR Komisijai ir 300 000 000 EUR – EIB, o 2021 m. prognozė – 4 700 000 000 EUR Komisijai ir 300 000 000 EUR – EIB.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. lapkričio 20 d.

            Tarybos vardu

            Pirmininkas

         M. MAASIKAS

      (1)  OL L 317, 2000 12 15, p. 3.

      (2)  OL L 210, 2013 8 6, p. 1.

      (3)  OL L 58, 2015 3 3, p. 17.

      (4)  2016 m. lapkričio 15 d. Tarybos sprendimas (ES) 2016/2026 dėl valstybių narių mokėtinų finansinių įnašų Europos plėtros fondui finansuoti, įskaitant 2018 m. sumos viršutinę ribą, 2017 m. metinę sumą, pirmąją 2017 m. įnašo dalį ir preliminarią neprivalomą tikėtinų metinių įnašų sumų 2019 m. ir 2020 m. prognozę (OL L 313, 2016 11 19, p. 25).

      (5)  2017 m. liepos 4 d. Tarybos sprendimas (ES) 2017/1206 dėl valstybių narių finansinių įnašų, mokėtinų Europos plėtros fondui finansuoti, įskaitant 2017 m. antrąją įnašo dalį (OL L 173, 2017 7 6, p. 15).

      PRIEDAS

                  VALSTYBĖ NARĖ

                  10-asis EPF %

                  11-asis EPF %

                  Pirmoji 2018 m. įnašo dalis (EUR)

                  Iš viso

                  Komisija 11-asis EPF %

                  EIB 10-asis EPF %

                  BELGIJA

                  3,53

                  3,24927

                  66 610 035,00

                  5 295 000,00

                  71 905 035,00

                  BULGARIJA

                  0,14

                  0,21853

                  4 479 865,00

                  210 000,00

                  4 689 865,00

                  ČEKIJA

                  0,51

                  0,79745

                  16 347 725,00

                  765 000,00

                  17 112 725,00

                  DANIJA

                  2,00

                  1,98045

                  40 599 225,00

                  3 000 000,00

                  43 599 225,00

                  VOKIETIJA

                  20,50

                  20,57980

                  421 885 900,00

                  30 750 000,00

                  452 635 900,00

                  ESTIJA

                  0,05

                  0,08635

                  1 770 175,00

                  75 000,00

                  1 845 175,00

                  AIRIJA

                  0,91

                  0,94006

                  19 271 230,00

                  1 365 000,00

                  20 636 230,00

                  GRAIKIJA

                  1,47

                  1,50735

                  30 900 675,00

                  2 205 000,00

                  33 105 675,00

                  ISPANIJA

                  7,85

                  7,93248

                  162 615 840,00

                  11 775 000,00

                  174 390 840,00

                  PRANCŪZIJA

                  19,55

                  17,81269

                  365 160 145,00

                  29 325 000,00

                  394 485 145,00

                  KROATIJA

                  0,00

                  0,22518

                  4 616 190,00

                  0,00

                  4 616 190,00

                  ITALIJA

                  12,86

                  12,53009

                  256 866 845,00

                  19 290 000,00

                  276 156 845,00

                  KIPRAS

                  0,09

                  0,11162

                  2 288 210,00

                  135 000,00

                  2 423 210,00

                  LATVIJA

                  0,07

                  0,11612

                  2 380 460,00

                  105 000,00

                  2 485 460,00

                  LIETUVA

                  0,12

                  0,18077

                  3 705 785,00

                  180 000,00

                  3 885 785,00

                  LIUKSEMBURGAS

                  0,27

                  0,25509

                  5 229 345,00

                  405 000,00

                  5 634 345,00

                  VENGRIJA

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  NYDERLANDAI

                  4,85

                  4,77678

                  97 923 990,00

                  7 275 000,00

                  105 198 990,00

                  AUSTRIJA

                  2,41

                  2,39757

                  49 150 185,00

                  3 615 000,00

                  52 765 185,00

                  LENKIJA

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGALIJA

                  1,15

                  1,19679

                  24 534 195,00

                  1 725 000,00

                  26 259 195,00

                  RUMUNIJA

                  0,37

                  0,71815

                  14 722 075,00

                  555 000,00

                  15 277 075,00

                  SLOVĖNIJA

                  0,18

                  0,22452

                  4 602 660,00

                  270 000,00

                  4 872 660,00

                  SLOVAKIJA

                  0,21

                  0,37616

                  7 711 280,00

                  315 000,00

                  8 026 280,00

                  SUOMIJA

                  1,47

                  1,50909

                  30 936 345,00

                  2 205 000,00

                  33 141 345,00

                  ŠVEDIJA

                  2,74

                  2,93911

                  60 251 755,00

                  4 110 000,00

                  64 361 755,00

                  JUNGTINĖ KARALYSTĖ

                  14,82

                  14,67862

                  300 911 710,00

                  22 230 000,00

                  323 141 710,00

                  IŠ VISO ES 28

                  100,00

                  100,00

                  2 050 000 000,00

                  150 000 000,00

                  2 200 000 000,00


title: 2017 m. lapkričio 20 d. Tarybos sprendimas (ES) 2017/2182 dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų pasirašymo Europos Sąjungos vardu

text:
24.11.2017

               LT

               Europos Sąjungos oficialusis leidinys

               L 309/1

         TARYBOS SPRENDIMAS (ES) 2017/2182
   2017 m. lapkričio 20 d.
   dėl Europos Sąjungos ir Norvegijos Karalystės susitarimo pasikeičiant laiškais dėl papildomų prekybos žemės ūkio produktais lengvatų pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (toliau – EEE susitarimas) 19 straipsnyje nustatyta, kad Susitariančiosios Šalys įsipareigoja toliau dėti pastangas tam, kad palaipsniui liberalizuotų prekybą žemės ūkio produktais;

               (2)

               2014 m. lapkričio 18 d. Taryba įgaliojo Komisiją pradėti derybas su Norvegija, kad pagal EEE susitarimo 19 straipsnį būtų labiau liberalizuota dvišalė prekyba žemės ūkio produktais. Derybos buvo sėkmingai užbaigtos ir 2017 m. balandžio 5 d. parafuotas Europos Sąjungos ir Norvegijos Karalystės susitarimas pasikeičiant laiškais dėl papildomų prekybos žemės ūkio produktais lengvatų (toliau – Susitarimas);

               (3)

               Susitarimas turėtų būti pasirašytas Sąjungos vardu, su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Norvegijos Karalystės susitarimą pasikeičiant laiškais dėl papildomų prekybos žemės ūkio produktais lengvatų, su sąlyga, kad minėtas Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. lapkričio 20 d.

            Tarybos vardu

            Pirmininkas

         M. MAASIKAS

      (1)  Susitarimo tekstas bus paskelbtas Oficialiajame leidinyje kartu su sprendimu dėl jo sudarymo.


24.11.2017

               LT

               Europos Sąjungos oficialusis leidinys

               C 399/204

         P8_TA(2015)0436
   Prašymas atšaukti Georgioso Kyrtsoso (Georgios Kyrtsos) imunitetą
   2015 m. gruodžio 15 d. Europos Parlamento sprendimas dėl prašymo atšaukti Georgioso Kyrtsoso (Georgios Kyrtsos) imunitetą (2015/2238(IMM))
   (2017/C 399/26)

      Europos Parlamentas,

               —

               atsižvelgdamas į Graikijos Aukščiausiojo teismo prokuroro 2015 m. liepos 21 d. perduotą prašymą atšaukti Georgioso Kyrtsoso imunitetą, kuris susijęs su Rytų Atikos darbo inspekcijos skundu dėl nesumokėto atlyginimo (1) ir kuris buvo paskelbtas 2015 m. rugsėjo 9 d. plenariniame posėdyje,

               —

               atsižvelgdamas į tai, kad Georgios Kyrtsos atsisakė pasinaudoti teise duoti paaiškinimus, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (2),

               —

               atsižvelgdamas į Graikijos Respublikos Konstitucijos 62 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0358/2015),

               A.

               kadangi Graikijos Respublikos Aukščiausiojo Teismo prokuroras pateikė prašymą atšaukti Europos Parlamento nario Georgioso Kyrtsoso imunitetą siekiant imtis galimų teisinių veiksmų dėl įtarimo padarius nusikalstamą veiką;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi pagal Graikijos Respublikos Konstitucijos 62 straipsnį parlamento nariai savo kadencijos metu negali būti traukiami baudžiamojon atsakomybėn, suimami, kalinami ar kitaip negali būti ribojama jų laisvė, negavus išankstinio parlamento sutikimo;

               D.

               kadangi Georgios Kyrtsos yra kaltinamas, jog nesumokėjo dalies atlyginimo vienam iš buvusių savo darbuotojų;

               E.

               kadangi tas kaltinimas yra susijęs su dviejų laikraščių leidybos bendrovių, kurioms tuo metu vadovavo Georgios Kyrtsos, buvusio darbuotojo atlyginimo dalimi už 2013 m. ir nukreiptas prieš Georgiosą Kyrtsosą kaip buvusį tų bendrovių vadovą;

               F.

               kadangi tariama nusikalstama veika akivaizdžiai yra nesusijusi su Georgioso Kyrtsoso kaip Europos Parlamento nario pareigomis, bet susijusi su jo buvusiomis dviejų laikraščių bendrovių vadovo pareigomis;

               G.

               kadangi baudžiamasis persekiojimas nėra susijęs su minėtam Europos Parlamento nariui einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               H.

               kadangi nėra pagrindo įtarti, kad baudžiamoji byla iškelta siekiant pakenkti Parlamento nario politinei veiklai (fumus persecutionis), turint omenyje tai, kad baudžiamojo persekiojimo procedūros buvo pradėtos keletą metų prieš Parlamento nariui pradedant eiti savo, kaip Europos Parlamento nario, pareigas;

               1.

               nusprendžia atšaukti Georgios Kyrtsos imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Graikijos institucijoms.

      (1)  Dokumento Nr. ABM:IB2014/8927.

      (2)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.


24.11.2017

               LT

               Europos Sąjungos oficialusis leidinys

               C 399/235

         P8_TA(2015)0449
   Neprieštaravimas deleguotajam aktui: pavyzdinis finansinis reglamentas viešojo ir privačiojo sektorių partnerystės įstaigoms
   Europos Parlamento sprendimas neprieštarauti 2015 m. spalio 30 d. Komisijos deleguotajam reglamentui (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (C(2015)07554 – 2015/2940(DEA))
   (2017/C 399/48)

      Europos Parlamentas,

               —

               atsižvelgdamas į Komisijos deleguotąjį reglamentą (C(2015)07554),

               —

               atsižvelgdamas į Komisijos 2015 m. lapkričio 12 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Biudžeto ir Biudžeto kontrolės komiteto 2015 m. lapkričio 27 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 210 straipsnį,

               —

               atsižvelgdamas į 2015 m. spalio 28 d. Europos Parlamento ir Tarybos reglamentą (ES, Euratomas) 2015/1929, kuriuo iš dalies keičiamas Reglamentas (ES, Euratomas) Nr. 966/2012 (2),

               —

               atsižvelgdamas į Biudžeto komiteto ir Biudžeto kontrolės komiteto rekomendaciją,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2015 m. gruodžio 15 d., nebuvo pareikšta prieštaravimų,

               A.

               kadangi bendrame Europos Parlamento, Tarybos ir Komisijos pareiškime dėl bendrosioms įmonėms taikomo atskiro biudžeto įvykdymo patvirtinimo pagal Finansinio reglamento 209 straipsnį (3) trys institucijos visų pirma pareiškė, kad atlikdamos „būsimą Finansinio reglamento peržiūrą ketina pasiūlyti atitinkamus Finansinio reglamento 209 straipsnio ir 60 straipsnio 7 dalies patikslinimus“;

               B.

               kadangi Reglamentas (ES, Euratomas) Nr. 966/2012 2015 m. spalio 28 d. buvo iš dalies pakeistas Reglamentu (ES, Euratomas) Nr. 2015/1929, kuris, siekiant papildomai jį suderinti su direktyvomis Nr. 2014/23/EU (4) ir 2014/24/EU (5) ir sustiprinti ES biudžeto apsaugos sistemą, iš dalies pakeitė jo 209 ir 60 straipsnius, suderindamas įstaigų, veikiančių pagal finansinio reglamento 209 straipsnį, biudžeto įvykdymo patvirtinimo, išorinio audito ir metinių ataskaitų taisykles su įmonių, veikiančių pagal 208 straipsnį, taisyklėmis;

               C.

               kadangi 2015 m. spalio 30 d. Komisija priėmė deleguotąjį reglamentą (C(2015)07554), kuriuo atnaujinamas deleguotasis reglamentas (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms reglamento (ES, Euratomas) Nr. 966/2012 209 straipsnyje (suderinant jį su atitinkamomis deleguotojo reglamento (ES) Nr. 1271/2013, taikomo įstaigoms, nurodytoms finansinio reglamento 208 straipsnyje, nuostatomis), siekdama, kad jis būtų taikomas nuo finansinių metų pradžios, užtikrinant aiškiai apibrėžtą perėjimą prie naujų taisyklių;

               D.

               kadangi pagal Reglamento (ES, Euratomas) Nr. 966/2012, kuriuo Komisijai suteikiami įgaliojimai priimti tokį deleguotąjį aktą, 210 straipsnį deleguotasis reglamentas (C(2015)07554) iš esmės gali įsigalioti tik pasibaigus Parlamento ir Tarybos tikrinimo laikotarpiui, kuris tęsiasi du mėnesius nuo pranešimo dienos, t. y. iki 2015 m. gruodžio 30 d., ir gali būti pratęstas dar dviem mėnesiais;

               E.

               kadangi vis dėlto Komisija 2015 m. lapkričio 12 d. paprašė Parlamento, jei jis neketina pareikšti prieštaravimo deleguotajam aktui, pranešti apie tai Komisijai vėliausiai 2015 m. gruodžio 21 d., nes norint užtikrinti, kad jis būtų laiku iki 2015 m. gruodžio 31 d. paskelbtas Oficialiajame leidinyje ir, kaip numatyta, būtų užtikrintas deleguotojo akto įsigaliojimas 2016 m. sausio 1 d., jis turėtų būti perduotas Leidinių biurui iki 2015 m. gruodžio 21 d.;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 298, 2012 10 26, p. 1.

      (2)  OL L 286, 2015 10 30, p. 1.

      (3)  OL L 163, 2014 5 29, p. 21.

      (4)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2014 3 28, p. 1).

      (5)  2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014 3 28, p. 65).


24.11.2017

               LT

               Europos Sąjungos oficialusis leidinys

               C 399/237

         P8_TA(2015)0450
   Europos bankininkystės institucijos (EBI) pirmininko kadencijos pratęsimas
   2015 m. gruodžio 16 d. Europos Parlamento sprendimas dėl Europos bankininkystės institucijos (EBI) pirmininko kadencijos pratęsimo (C8-0313/2015 – 2015/0903(NLE))
   (Pritarimo procedūra)
   (2017/C 399/49)

      Europos Parlamentas,

               —

               atsižvelgdamas į 2015 m. rugsėjo 8 d. Europos bankininkystės institucijos (EBI) Priežiūros tarybos pasiūlymą pratęsti EBI pirmininko kadenciją dar penkeriems metams (C8-0313/2015),

               —

               atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (1), 48 straipsnio 4 dalį,

               —

               atsižvelgdamas į Darbo tvarkos taisykles,

               —

               atsižvelgdamas į Ekonomikos ir pinigų politikos komiteto pranešimą (A8-0347/2015),

               A.

               kadangi pirmą EBI pirmininką EBI Priežiūros taryba paskyrė 2011 m., surengus atviros atrankos procedūrą, penkerių metų kadencijai, laikantis Reglamento (ES) Nr. 1093/2010 48 straipsnio 2 dalies nuostatų;

               B.

               kadangi Reglamento (ES) Nr. 1093/2010 48 straipsnio 4 dalyje numatyta, kad EBI Priežiūros taryba, atsižvelgdama į toje nuostatoje nurodytą vertinimą, gali vieną kartą pratęsti EBI pirmininko kadenciją, jeigu tam pritaria Europos Parlamentas;

               C.

               kadangi 2015 m. rugsėjo 8 d. EBI Priežiūros taryba pateikė pasiūlymą pratęsti dabartinio EBI pirmininko Andreos Enrios kadenciją dar penkeriems metams ir atitinkamai apie tai pranešė Europos Parlamentui;

               D.

               kadangi 2015 m. lapkričio 17 d. Ekonomikos ir pinigų politikos komitetas surengė klausymą su dabartiniu EBI pirmininku Andrea Enria, per kurį pirmininkas pasakė įžanginę kalbą ir atsakė į komitetų narių pateiktus klausimus;

               1.

               pritaria pasiūlymui pratęsti EBI pirmininko Andreos Enrios kadenciją dar penkeriems metams;

               2.

               paveda Pirmininkui perduoti šį sprendimą Tarybai, Komisijai, EBI ir valstybių narių vyriausybėms.

      (1)  OL L 331, 2010 12 15, p. 12.


24.11.2017

               LT

               Europos Sąjungos oficialusis leidinys

               C 399/206

         P8_TA(2015)0437
   Prašymas atšaukti Stelioso Kouloglou (Stelios Kouloglou) imunitetą
   2015 m. gruodžio 15 d. Europos Parlamento sprendimas dėl prašymo atšaukti Stelioso Kouloglou (Stelios Kouloglou) imunitetą (2015/2239(IMM))
   (2017/C 399/27)

      Europos Parlamentas,

               —

               atsižvelgdamas į Graikijos Aukščiausiojo teismo prokuroro 2015 m. rugpjūčio 7 d. perduotą prašymą atšaukti Stelioso Kouloglou imunitetą, kuris susijęs su kaltinimais šmeižtu ir diskreditavimu (1) ir kuris buvo paskelbtas 2015 m. rugsėjo 9 d. plenariniame posėdyje,

               —

               atsižvelgdamas į tai, kad Stelios Kouloglou atsisakė pasinaudoti teise duoti paaiškinimus, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (2),

               —

               atsižvelgdamas į Graikijos Respublikos Konstitucijos 62 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0356/2015),

               A.

               kadangi Graikijos Respublikos Aukščiausiojo Teismo prokuratūra pateikė prašymą atšaukti Europos Parlamento nario Stelioso Kouloglou imunitetą siekiant imtis galimų teisinių veiksmų dėl inkriminuojamos nusikalstamos veikos;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi pagal Graikijos Respublikos Konstitucijos 62 straipsnį parlamento nariai savo kadencijos metu negali būti traukiami baudžiamojon atsakomybėn, suimami, kalinami ar kitaip negali būti ribojama jų laisvė, negavus išankstinio parlamento sutikimo;

               D.

               kadangi Stelios Kouloglou kaltinamas Patrų kalėjimo darbuotojų šmeižtu ir diskreditavimu;

               E.

               kadangi kaltinimas susijęs su Stelioso Kouloglou teiginiais, kuriuos, kaip tvirtinama, jis padarė spaudoje 2010 m. (tuo metu jis buvo žurnalistu, daugiausia rengiančiu reportažus televizijai), kalbėdamas apie tam tikrų Patrų kalėjimo darbuotojų sąžiningumą;

               F.

               kadangi tariama nusikalstama veika akivaizdžiai yra nesusijusi su Stelioso Kouloglou, kaip Europos Parlamento nario, pareigomis, bet susijusi su jo eitomis televizijos reporterio pareigomis;

               G.

               kadangi baudžiamasis persekiojimas nėra susijęs su minėtam Europos Parlamento nariui einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               H.

               kadangi nėra pagrindo įtarti, kad baudžiamoji byla iškelta siekiant pakenkti Parlamento nario politinei veiklai (fumus persecutionis), turint omenyje tai, kad baudžiamojo persekiojimo procedūros buvo pradėtos keletą metų prieš Parlamento nariui pradedant eiti savo, kaip Europos Parlamento nario, pareigas;

               I.

               kadangi Graikijos valdžios institucijos paprašė Europos Parlamento vėliausiai iki 2015 m. spalio 7 d. pateikti atsakymą, nes kitu atveju įsigalios senatis, tačiau dėl Parlamento procedūrinių taisyklių negalima priimti sprendimo per tokį trumpą laiką;

               J.

               kadangi, vis dėlto, Konstitucinių reikalų komiteto nuomone, atsižvelgiant į Graikijos Aukščiausiojo Teismo sprendimą Nr. 1126/1994, senaties terminas bet kokiu atveju sustabdomas laikotarpiui iki trejų metų, kol Stelios Kouloglou eina Europos Parlamento nario pareigas;

               1.

               nusprendžia atšaukti Stelioso Kouloglou imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Graikijos valdžios institucijoms.

      (1)  Dokumento Nr. ABM:IΓ/2011/11882.

      (2)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.


24.11.2017

               LT

               Europos Sąjungos oficialusis leidinys

               C 399/239

         P8_TA(2015)0452
   Europos vertybinių popierių ir rinkų institucijos (ESMA) pirmininko kadencijos pratęsimas
   2015 m. gruodžio 16 d. Europos Parlamento sprendimas dėl Europos vertybinių popierių ir rinkų institucijos (ESMA) pirmininko kadencijos pratęsimo (C8-0315/2015 – 2015/0905(NLE))
   (Pritarimo procedūra)
   (2017/C 399/51)

      Europos Parlamentas,

               —

               atsižvelgdamas į 2015 m. rugsėjo 24 d. Europos vertybinių popierių ir rinkų institucijos (ESMA) Priežiūros tarybos pasiūlymą pratęsti ESMA pirmininko kadenciją dar penkeriems metams (C8-0315/2015),

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (1),

               —

               atsižvelgdamas į Darbo tvarkos taisykles,

               —

               atsižvelgdamas į Ekonomikos ir pinigų politikos komiteto pranešimą (A8-0346/2015),

               A.

               kadangi pirmą ESMA pirmininką ESMA Priežiūros taryba paskyrė 2011 m., surengus atviros atrankos procedūrą, penkerių metų kadencijai, laikantis Reglamento (ES) Nr. 1095/2010 48 straipsnio 2 dalies nuostatų;

               B.

               kadangi Reglamento (ES) Nr. 1095/2010 48 straipsnio 4 dalyje numatyta, kad ESMA Priežiūros taryba, atsižvelgdama į toje nuostatoje nurodytą vertinimą, gali vieną kartą pratęsti ESMA pirmininko kadenciją, jeigu tam pritaria Europos Parlamentas;

               C.

               kadangi 2015 m. rugsėjo 24 d. ESMA Priežiūros taryba pateikė pasiūlymą pratęsti dabartinio ESMA pirmininko Steveno Maijooro kadenciją dar penkeriems metams ir atitinkamai apie tai pranešė Europos Parlamentui;

               D.

               kadangi 2015 m. lapkričio 17 d. Ekonomikos ir pinigų politikos komitetas surengė klausymą su dabartiniu ESMA pirmininku Stevenu Maijooru, per kurį pirmininkas pasakė įžanginę kalbą ir atsakė į komitetų narių pateiktus klausimus;

               1.

               pritaria pasiūlymui pratęsti ESMA pirmininko Steveno Maijooro kadenciją dar penkeriems metams;

               2.

               paveda Pirmininkui perduoti šį sprendimą Tarybai, Komisijai, ESMA ir valstybių narių vyriausybėms.

      (1)  OL L 331, 2010 12 15, p. 84.


title: 2017 m. lapkričio 30 d. Tarybos sprendimas (ES) 2017/2428 dėl Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

text:
23.12.2017

               LT

               Europos Sąjungos oficialusis leidinys

               L 344/1

         TARYBOS SPRENDIMAS (ES) 2017/2428
   2017 m. lapkričio 30 d.
   dėl Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 6 dalies a punktu,
   atsižvelgdama į Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2014/718/ES (2) buvo pasirašytas Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolas (toliau – Protokolas) su sąlyga, kad jis bus sudarytas vėliau;

               (2)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir jos valstybių narių vardu patvirtinamas Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolas, kuriuo atsižvelgiama į Kroatijos Respublikos įstojimą į Europos Sąjungą.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos Sąjungos ir jos valstybių narių vardu deponuoti Protokolo 4 straipsnio 1 dalyje numatytą patvirtinimo dokumentą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. lapkričio 30 d.

            Tarybos vardu

            Pirmininkė

         K. SIMSON

      (1)  2016 m. birželio 8 d. pritarimas (dar nepaskelbtas Oficialiajame leidinyje).

      (2)  2014 m. spalio 8 d. Tarybos sprendimas 2014/718/ES dėl Europos Sąjungos bei jos valstybių narių ir Filipinų Respublikos pagrindų susitarimo dėl partnerystės ir bendradarbiavimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos ir jos valstybių narių vardu (OL L 300, 2014 10 18, p. 3).


title: 2017 m. gruodžio 18 d. Tarybos sprendimas (ES) 2018/4 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE jungtinio komiteto darbo tvarkos taisyklių dalinio pakeitimo

text:
5.1.2018

               LT

               Europos Sąjungos oficialusis leidinys

               L 2/5

         TARYBOS SPRENDIMAS (ES) 2018/4
   2017 m. gruodžio 18 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE jungtinio komiteto darbo tvarkos taisyklių dalinio pakeitimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalies b punkto pirmą įtrauką,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               2007 m. liepos 25 d. pasirašytu Susitarimu dėl Bulgarijos Respublikos ir Rumunijos dalyvavimo Europos ekonominėje erdvėje (3) EEE susitarimo 129 straipsnio 1 dalis buvo iš dalies pakeista, į EEE susitarimo kalbų sąrašą įtraukiant bulgarų ir rumunų kalbas;

               (3)

               2014 m. balandžio 11 d. pasirašytu Susitarimu dėl Kroatijos Respublikos dalyvavimo Europos ekonominėje erdvėje (4) (toliau – 2014 m. EEE susitarimas dėl plėtros) iš dalies pakeista EEE susitarimo 129 straipsnio 1 dalis, į EEE susitarimo kalbų sąrašą įtraukiant kroatų kalbą;

               (4)

               todėl EEE jungtinio komiteto darbo tvarkos taisyklės, priimtos 1994 m. vasario 8 d. EEE jungtinio komiteto sprendimu Nr. 1/94 (5) ir iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005 (6), turėtų būti atitinkamai iš dalies pakeistos;

               (5)

               2014 m. EEE susitarimas dėl plėtros jį pasirašiusiose šalyse laikinai taikomas nuo 2014 m. balandžio 12 d., todėl atitinkamas EEE jungtinio komiteto sprendimas turėtų būti taikomas laikinai, kol įsigalios 2014 m. EEE susitarimas dėl plėtros;

               (6)

               todėl Sąjungos pozicija EEE jungtiniame komitete turėtų būti grindžiama pridedamais sprendimo projektais,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomų EEE jungtinio komiteto darbo tvarkos taisyklių dalinių pakeitimų, grindžiama prie šio sprendimo pridėtais EEE jungtinio komiteto sprendimų projektais.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 221, 2007 8 25, p. 15.

      (4)  OL L 170, 2014 6 11, p. 18.

      (5)  OL L 85, 1994 3 30, p. 60.

      (6)  OL L 161, 2005 6 23, p. 54.

      PROJEKTAS
      EEE JUNGTINIO KOMITETO SPRENDIMAS Nr. …/2017
      … m. … … d.
      kuriuo iš dalies keičiamos EEE jungtinio komiteto darbo tvarkos taisyklės
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 92 straipsnio 3 dalį,
      kadangi:

                  (1)

                  2007 m. liepos 25 d. pasirašytu Susitarimu dėl Bulgarijos Respublikos ir Rumunijos dalyvavimo Europos ekonominėje erdvėje (1) EEE susitarimo 129 straipsnio 1 dalis buvo iš dalies pakeista, į EEE susitarimo kalbų sąrašą įtraukiant bulgarų ir rumunų kalbas;

                  (2)

                  Susitarimas dėl Bulgarijos Respublikos ir Rumunijos dalyvavimo Europos ekonominėje erdvėje įsigaliojo 2011 m. lapkričio 9 d.;

                  (3)

                  Laikantis EEE jungtinio komiteto darbo tvarkos taisyklių, kurios buvo priimtos 1994 m. vasario 8 d. EEE jungtinio komiteto sprendimu Nr. 1/94 (2) ir iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005 (3), į kalbų sąrašą turėtų būti įtrauktos bulgarų ir rumunų kalbos. Todėl EEE jungtinio komiteto darbo tvarkos taisyklių kalbų sąrašas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE jungtinio komiteto sprendimas Nr. 1/94 iš dalies keičiamas taip:

                  1.

                  6 straipsnio 2 dalies tekstas pakeičiamas taip:
                  „EB aktų tekstai, kurie turi būti įtraukti į Susitarimo priedus pagal 102 straipsnio 1 dalį, Europos Sąjungos oficialiajame leidinyje paskelbti anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis, yra autentiški. Jie turi būti parengti islandų ir norvegų kalbomis ir patvirtinti EEE jungtinio komiteto bei pagrįsti atitinkamais sprendimais, nurodytais 1 dalyje.“;

                  2.

                  11 straipsnio 1 dalies tekstas pakeičiamas taip:
                  „EEE jungtinio komiteto sprendimai, kuriais iš dalies pakeičiami Susitarimo priedai ar protokolai, skelbiami anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis Europos Sąjungos oficialiojo leidinio EEE skyriuje, o islandų ir norvegų kalbomis – EEE priede.“

            2 straipsnis
      Šis sprendimas įsigalioja jo priėmimo dieną.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L 221, 2007 8 25, p. 15.

         (2)  OL L 85, 1994 3 30, p. 60.

         (3)  OL L 161, 2005 6 23, p. 54.

      PROJEKTAS
      EEE JUNGTINIO KOMITETO SPRENDIMAS Nr. …/2017
      … m. … … d.
      kuriuo iš dalies keičiamos EEE jungtinio komiteto darbo tvarkos taisyklės
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 92 straipsnio 3 dalį,
      kadangi:

                  (1)

                  2014 m. balandžio 11 d. pasirašytu Susitarimu dėl Kroatijos Respublikos dalyvavimo Europos ekonominėje erdvėje (1) (toliau – 2014 m. EEE susitarimas dėl plėtros) iš dalies pakeista EEE susitarimo 129 straipsnio 1 dalis, į EEE susitarimo kalbų sąrašą įtraukiant kroatų kalbą;

                  (2)

                  todėl į EEE jungtinio komiteto darbo tvarkos taisyklių, kurios buvo priimtos 1994 m. vasario 8 d. EEE jungtinio komiteto sprendimu Nr. 1/94 (2), iš dalies pakeistos 2005 m. vasario 8 d. EEE jungtinio komiteto sprendimu Nr. 24/2005 (3) ir vėliau iš dalies pakeistos … m. … … d. EEE jungtinio komiteto sprendimu Nr. … (4), kalbų sąrašą turėtų būti įtraukta kroatų kalba. Todėl EEE jungtinio komiteto darbo tvarkos taisyklių kalbų sąrašas turėtų būti atitinkamai iš dalies pakeistas;

                  (3)

                  2014 m. EEE susitarimas dėl plėtros jį pasirašiusiose šalyse laikinai taikomas nuo 2014 m. balandžio 12 d., todėl šis sprendimas turi būti taikomas laikinai, kol įsigalios 2014 m. EEE susitarimas dėl plėtros,

            PRIĖMĖ ŠĮ SPRENDIMĄ:
      1 straipsnis
      EEE jungtinio komiteto sprendimas Nr. 1/94 iš dalies keičiamas taip:

                  1.

                  6 straipsnio 2 dalies tekstas pakeičiamas taip:
                  „EB aktų tekstai, kurie turi būti įtraukti į Susitarimo priedus pagal 102 straipsnio 1 dalį, Europos Sąjungos oficialiajame leidinyje paskelbti anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis, yra autentiški. Jie turi būti parengti islandų ir norvegų kalbomis ir patvirtinti EEE jungtinio komiteto bei pagrįsti atitinkamais sprendimais, nurodytais 1 dalyje.“;

                  2.

                  11 straipsnio 1 dalies tekstas pakeičiamas taip:
                  „EEE jungtinio komiteto sprendimai, kurias iš dalies keičiami Susitarimo priedai ar protokolai, skelbiami anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, suomių, slovakų, slovėnų, švedų, vengrų ir vokiečių kalbomis Europos Sąjungos oficialiojo leidinio EEE skyriuje, o islandų ir norvegų kalbomis – EEE priede.“

            2 straipsnis
      Šis sprendimas įsigalioja … arba 2014 m. EEE susitarimo dėl plėtros įsigaliojimo dieną, vėlesnę iš šių datų.
      Jis laikinai taikomas nuo 2014 m. balandžio 12 d.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L 170, 2014 6 11, p. 18.

         (2)  OL L 85, 1994 3 30, p. 60.

         (3)  OL L 161, 2005 6 23, p. 54.

         (4)  OL L…


title: 2018 m. sausio 11 d. Komisijos sprendimas (ES) 2018/59, kuriuo dėl ekologinių kriterijų, taikomų suteikiant ES ekologinį ženklą televizoriams, turinio ir galiojimo laikotarpio iš dalies keičiamas Sprendimas 2009/300/EB (pranešta dokumentu Nr. C(2018) 6) (Tekstas svarbus EEE. )

text:
13.1.2018

                  LT

                  Europos Sąjungos oficialusis leidinys

                  L 10/17

            KOMISIJOS SPRENDIMAS (ES) 2018/59
      2018 m. sausio 11 d.
      kuriuo dėl ekologinių kriterijų, taikomų suteikiant ES ekologinį ženklą televizoriams, turinio ir galiojimo laikotarpio iš dalies keičiamas Sprendimas 2009/300/EB

            (pranešta dokumentu Nr. C(2018) 6)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 (1) dėl ES ekologinio ženklo, ypač į jo 8 straipsnio 2 ir 3 dalis,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  Komisijos sprendime 2009/300/EB (2) nustatyti konkretūs ekologiniai kriterijai ir vertinimo bei patikros reikalavimai, taikomi produktų grupei „televizoriai“;

                  (2)

                  Komisijos sprendime 2009/300/EB nustatytų dabartinių ekologinių kriterijų ir su jais susijusių vertinimo bei patikros reikalavimų galiojimas baigiasi 2017 m. gruodžio 31 d.;

                  (3)

                  Komisijos sprendime 2009/300/EB nustatytas pirmasis kriterijus dėl energijos taupymo yra grindžiamas šiuo metu galiojančiais energijos vartojimo efektyvumo ženklinimo reikalavimais ir Komisijos reglamente (EB) Nr. 642/2009 (3) nustatytais televizorių ekologinio projektavimo reikalavimais. Todėl šiuo metu ES ekologinis ženklas suteikiamas televizoriams, kurie pagal Komisijos deleguotajame reglamente (ES) Nr. 1062/2010 (4) nustatytą televizorių ženklinimo energijos vartojimo efektyvumo etikete sistemą (energijos vartojimo efektyvumo ženklinimo sistema) yra ženklinami B energijos vartojimo efektyvumo klasės etikete. Tačiau B energijos vartojimo efektyvumo klasės gaminiai nėra aukščiausia Sąjungos rinkoje parduodamų gaminių energijos vartojimo efektyvumo klasė. Todėl, siekiant užtikrinti, kad ES ekologinis ženklas būtų suteikiamas gaminiams, pasižymintiems energijos vartojimo efektyvumu, pirmąjį Sprendimo 2009/300/EB kriterijų būtina atnaujinti;

                  (4)

                  yra pateiktas pasiūlymas šiuo metu galiojančius televizoriams taikomus energijos vartojimo efektyvumo ženklinimo ir ekologinio projektavimo reikalavimus ne vėliau kaip 2019 m. pakeisti naujais reikalavimais (5), tačiau šis pasiūlymas dar nepriimtas. Kol šis pasiūlymas bus priimtas, Sprendime 2009/300/EB nustatytą energijos taupymo kriterijų reikėtų iš dalies pakeisti taip, kad jame būtų nurodytos aukštesnės energijos vartojimo efektyvumo klasės pagal dabartinę energijos vartojimo efektyvumo ženklinimo sistemą;

                  (5)

                  atlikto tyrimo rezultatai patvirtino, kad siūlomas energijos taupymo kriterijaus pakeitimas yra aktualus ir tinkamas, taip pat, kad visi kiti Sprendimu 2009/300/EB nustatyti televizoriams taikomi šiuo metu galiojantys ekologiniai kriterijai ir su jais susiję vertinimo bei patikros reikalavimai yra aktualūs ir tinkami. Ekologinio ženklo kriterijus numatoma peržiūrėti, kai tik bus priimti siūlomi naujieji televizoriams skirti energijos vartojimo efektyvumo ženklinimo ir ekologinio projektavimo reikalavimai;

                  (6)

                  dėl 4 ir 5 konstatuojamosiose dalyse nurodytų priežasčių ir kad, priėmus siūlomus naujuosius energijos vartojimo efektyvumo ženklinimo ir ekologinio projektavimo reikalavimus, būtų suteikta pakankamai laiko peržiūrėti dabartinius ekologinius kriterijus, šiuo metu galiojančių kriterijų ir su jais susijusių vertinimo bei patikros reikalavimų su pakeitimais, padarytais šiuo sprendimu, galiojimo laikotarpis turėtų būti pratęstas iki 2019 m. gruodžio 31 d.;

                  (7)

                  todėl Sprendimas 2009/300/EB turėtų būti atitinkamai iš dalies pakeistas;

                  (8)

                  paraiškoms ir licencijoms, kurioms taikomi Sprendime 2009/300/EB nustatyti kriterijai, turėtų būti nustatytas pereinamasis laikotarpis, kad licencijų turėtojai ir pareiškėjai turėtų pakankamai laiko prisitaikyti prie energijos taupymo kriterijaus pakeitimų;

                  (9)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Sprendimo 2009/300/EB 3 straipsnis pakeičiamas taip:

         „3 straipsnis
         Produktų grupei „televizoriai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2019 m. gruodžio 31 d.“

      2 straipsnis
      Sprendimo 2009/300/EB priedas iš dalies keičiamas taip, kaip nurodyta šio sprendimo priede.
      3 straipsnis
      1.   Paraiškos suteikti ekologinį ženklą produktų grupei „televizoriai“ priskiriamiems produktams, pateiktos iki šio sprendimo priėmimo dienos, yra vertinamos pagal sąlygas, nustatytas Sprendimo 2009/300/EB redakcijoje, galiojusioje vieną dieną prieš šio sprendimo priėmimą (toliau – ankstesnė Sprendimo 2009/300/EB redakcija).
      2.   Paraiškos suteikti ekologinį ženklą produktų grupei „televizoriai“ priskiriamiems produktams, pateiktos per vieną mėnesį nuo šio sprendimo priėmimo dienos, gali būti grindžiamos arba ankstesnėje Sprendimo 2009/300/EB redakcijoje nustatytais kriterijais, arba šiuo sprendimu pakeistoje to sprendimo redakcijoje nustatytais kriterijais.
      3.   ES ekologinio ženklo licencijos, suteiktos pagal ankstesnėje Sprendimo 2009/300/EB redakcijoje nustatytus kriterijus, gali būti naudojamos 6 mėnesius nuo šio sprendimo priėmimo dienos.
      4 straipsnis
      Šis sprendimas skirtas valstybėms narėms.

         Priimta Briuselyje 2018 m. sausio 11 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2009 m. kovo 12 d. Komisijos sprendimas 2009/300/EB, kuriuo nustatomi patikslinti ekologiniai kriterijai, taikomi suteikiant Bendrijos ekologinį ženklą televizoriams (OL L 82, 2009 3 28, p. 3).

         (3)  2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai (OL L 191, 2009 7 23, p. 42).

         (4)  2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 64).

         (5)  COM(2016) 773 final. http://eur-lex.europa.eu/legal-content/LT/TXT/?qid=1490877945963&uri=CELEX:52016DC0773

         PRIEDAS
         Sprendimo 2009/300/EB priede 1 kriterijaus („Energijos taupymas“) aprašymas iš dalies keičiamas taip:

                     1)

                     b punkte (didžiausias energijos suvartojimas) „≤ 200 W“ pakeičiamas į „≤ 100 W“;

                     2)

                     visos keturios c punkto (energijos vartojimo efektyvumas) pastraipos pakeičiamos šiomis pastraipomis:
                     „Televizoriai turi atitikti Komisijos deleguotojo reglamento (ES) Nr. 1062/2010 (*1) I priede nustatytas energijos vartojimo efektyvumo indekso specifikacijas, taikomas tam tikrai toliau nurodytai energijos vartojimo efektyvumo klasei arba aukštesnei energijos vartojimo efektyvumo klasei:

                                 i)

                                 aparatų, kurių matomoji ekrano įstrižainė ≤ 90 cm (arba 35,4 colio), atveju – A energijos vartojimo efektyvumo klasei;

                                 ii)

                                 aparatų, kurių matomoji ekrano įstrižainė > 90 cm (arba 35,4 colio) ir < 120 cm (arba 47,2 colio), atveju – A+ energijos efektyvumo klasei (UHD atveju – A klasei);

                                 iii)

                                 aparatų, kurių matomoji ekrano įstrižainė ≥ 120 cm (arba 47,2 colio), atveju – A++ energijos efektyvumo klasei (UHD atveju – A+ klasei).

                           Šiame punkte UHD – ultradidelė raiška, kurios standartizuotoji (*2) skiriamoji geba gali būti dvejopa: 3 840 × 2 160 (UHD-4K) arba 7 680 × 4 320 (UHD-8K) pikselių.

                        (*1)  2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 64)."

                        (*2)  Tarptautinės telekomunikacijų sąjungos rekomendacija (ITU-R) BT.2020.“;"

                     3)

                     skirsnyje pavadinimu „Vertinimas ir patikra (a–c punktai)“:

                                 a)

                                 pirma pastraipa pakeičiama taip:
                                 „Pareiškėjas turi pateikti tam tikro televizoriaus modelio (-ių) bandymo ataskaitą, į kurią būtų įtrauktas pagal EN 50564 standartus atliktas bandymas siekiant nustatyti, ar tenkinamos a punkte nustatytos sąlygos, taip pat bandymai, atlikti taikant Deleguotojo reglamento (ES) Nr. 1062/2010 VII priedo 1 ir 2 dalyse nurodytas matavimo procedūras ir metodus siekiant nustatyti, ar tenkinamos b ir c punktuose nustatytos sąlygos. Be to, ataskaitoje turi būti nurodyta energijos vartojimo efektyvumo klasė ir matomoji ekrano įstrižainė.“;

                                 b)

                                 trečia pastraipa išbraukiama.


title: 2018 m. sausio 23 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos keturi nariai ir penki pakaitiniai nariai

text:
25.1.2018

               LT

               Europos Sąjungos oficialusis leidinys

               C 27/3

         TARYBOS SPRENDIMAS
   2018 m. sausio 23 d.
   kuriuo skiriami Energetikos reguliavimo institucijų bendradarbiavimo agentūros Administracinės valdybos keturi nariai ir penki pakaitiniai nariai
   (2018/C 27/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (1), ypač į jo 12 straipsnį,
   kadangi:

               (1)

               Reglamente (EB) Nr. 713/2009 nustatyta, kad Taryba turi paskirti Energetikos reguliavimo institucijų bendradarbiavimo agentūros Administracinės valdybos (toliau – Administracinė valdyba) penkis narius bei jų pakaitinius narius;

               (2)

               vadovaujantis Reglamentu (EB) Nr. 713/2009, Administracinės valdybos narys negali būti Reguliavimo valdybos nariu ir Administracinės valdybos nariai turi veikti nepriklausomai ir objektyviai visuomenės labui;

               (3)

               2009 m. gruodžio 22 d. sprendimu (2) Taryba paskyrė tris Administracinės valdybos narius ir tris pakaitinius narius šešeriems metams, o du narius ir du pakaitinius narius – ketveriems metams nuo to sprendimo paskelbimo dienos. 2013 m. lapkričio 15 d. sprendimu (3) Taryba paskyrė du Administracinės valdybos narius ir tris pakaitinius narius ketverių metų laikotarpiui nuo 2014 m. sausio 28 d.2016 m. sausio 15 d. sprendimu (4) Taryba paskyrė tris Administracinės valdybos narius ir du pakaitinius narius ketverių metų laikotarpiui nuo 2016 m. sausio 28 d. Be to, Taryba paskyrė vieną Administracinės valdybos pakaitinį narį dvejų metų laikotarpiui nuo 2016 m. sausio 28 d.;

               (4)

               atsižvelgiant į tai, kad baigiasi dviejų narių ir dviejų pakaitinių narių ketverių metų kadencija, vieno pakaitinio nario dvejų metų kadencija ir atsistatydino vienas ketverių metų kadencijai paskirtas narys, turėtų būti skirti trys nariai ir trys pakaitiniai nariai jiems pakeisti. Be to, atsižvelgiant į tai, kad vienas kandidatas, šiuo metu vykdantis pakaitinio nario įgaliojimus, turėtų būti paskirtas nariu ketverių metų kadencijai, tiems įgaliojimams vykdyti likusiam kadencijos laikui turėtų būti paskirtas kitas pakaitinis narys;

               (5)

               taip pat atsižvelgiant į tai, kad atsistatydino ketverių metų kadencijai paskirtas narys Georgios SHAMMAS iš Kipro ir pakaitinis narys Martin HANSEN iš Danijos, vadovaujantis 2015 m. gruodžio 2 d. padarytu Kipro ir Danijos bendru pareiškimu, Martin HANSEN turėtų būti paskirtas Administracinės valdybos nariu dvejų metų laikotarpiui nuo 2018 m. sausio 28 d., o Georgios SHAMMAS turėtų būti paskirtas Administracinės valdybos pakaitiniu nariu dvejų metų laikotarpiui nuo 2018 m. sausio 28 d.,

         PRIĖMĖ ŠĮ SPRENDIMĄ:
   1 straipsnis
   Administracinės valdybos nariais ketverių metų laikotarpiui nuo 2018 m. sausio 28 d. skiriami šie asmenys:

               —

               Jochen PENKER, Austrija,

               —

               Jurijs SPIRIDONOVS, Latvija.

         2 straipsnis
   Administracinės valdybos nariais dvejų metų laikotarpiui nuo 2018 m. sausio 28 d. skiriami šie asmenys:

               —

               Michel THIOLLIÈRE, Prancūzija,

               —

               Martin HANSEN, Danija.

         3 straipsnis
   Administracinės valdybos pakaitiniais nariais ketverių metų laikotarpiui nuo 2018 m. sausio 28 d. skiriami šie asmenys:

               —

               Pál KOVÁCS, Vengrija,

               —

               Paweł PIKUS, Lenkija,

               —

               Diego VÁZQUEZ TEIJEIRA, Ispanija.

         4 straipsnis
   Administracinės valdybos pakaitiniais nariais dvejų metų laikotarpiui nuo 2018 m. sausio 28 d. skiriami šie asmenys:

               —

               Ľubomír KUCHTA, Slovakija,

               —

               Georgios SHAMMAS, Kipras.

         5 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. sausio 23 d.

            Tarybos vardu

            Pirmininkas

         V. GORANOV

      (1)  OL L 211, 2009 8 14, p. 1.

      (2)  2009 m. gruodžio 22 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos penki nariai ir penki pakaitiniai nariai (OL C 21, 2010 1 28, p. 1).

      (3)  2013 m. lapkričio 15 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos du nariai ir trys pakaitiniai nariai (OL C 337, 2013 11 19, p. 8).

      (4)  2016 m. sausio 15 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos trys nariai ir trys pakaitiniai nariai (OL C 19, 2016 1 20, p. 6).